                                                                                                                      Anexa nr.2.
                                                                                                     la H.C.L. nr. ____ din ____.02.2022
REGULAMENTUL PROCEDURII DE LICITATIE

CAP. I DISPOZIłII GENERALE

ART. 1

Prezentul regulament stabileste continutul-cadru al caietului de sarcini, documentatiei de atribuire a contractului de închiriere, instrucțiunile privind organizarea și desfășurarea procedurii de închiriere a pajiștilor, aflate în proprietatea privată a orașului Deta conform Ordinului Prefectului județului Timiș nr.181/1993, precum și cadrul general privind contractele de închiriere de bunuri proprietate privată, în aplicarea prevederilor OUG nr. 34/2013.

ART. 2

(1) Contractul de închiriere are ca obiect bunurile proprietate privată a orașului Deta.

(2) Contractul de închiriere se încheie în conformitate cu legea română, indiferent de naționalitatea sau de cetățenia concesionarului, pentru durata de 7 ani, începând de la data semnării lui, conform OUG nr. 34/2013.

ART. 3

Pentru ținerea evidenței documentelor și informațiilor cu privire la desfășurarea procedurilor de închiriere si la derularea contractelor de închiriere, se întocmeste si păstrează două registre:

a) registrul "Oferte", care cuprinde date si informatii referitoare la derularea procedurilor prealabile încheierii contractului de închiriere;

b) registrul "Contracte", care cuprinde date si informatii referitoare la executarea contractului de inchiriere.

ART. 4

(1) Se întocmeste dosarul închirierii pentru fiecare contract atribuit si se pastreaza atata timp cat contractul de inchiriere produce efecte juridice, dar nu mai putin de 5 ani de la data finalizarii contractului de inchiriere.

(2) Dosarul inchirierii trebuie sa cuprinda:

a) Referat de oportunitate al închirierii;

b) hotărârea de aprobare a inchirierii;

c) anunturile referitoare la procedura de atribuire a contractului de inchiriere si dovada transmiterii acestora spre publicare;

d) documentația de atribuire;

e) nota justificativă privind alegerea procedurii de atribuire, în cazul negocierii directe ;

f) oferta declarata castigatoare insotita de documentele care au stat la baza acestei decizii;

g) justificarea hotărârii de anulare a procedurii de atribuire, dacă este cazul;

h) contractul de inchiriere semnat.

CAP. II PROCEDURA ADMINISTRATIVĂ DE INIŢIERE A INCHIRIERII

SECTIUNEA 1

Initiativa inchirierii

ART. 5

(1) Inchirierea are loc la initiativa locatorului sau ca urmare a solicitarii crescatorilor de animale, persoane fizice sau juridice, in baza unei cereri depuse de acestia.

(2) Initiativa inchirierii are la baza referatul de oportunitate care cuprinde urmatoarele elemente:

a) descrierea si identificarea bunului care urmează să fie inchiriat;

b) motivele de ordin economic, financiar, social si de mediu, care justifică realizarea inchirierii;

c) nivelul minim al chiriei;

d) procedura utilizată pentru atribuirea contractului de inchiriere sI justificarea alegerii procedurii;

e) durata estimată a inchirierii;

f) termenele previzibile pentru realizarea procedurii de inchiriere;

(3) Referatul de oportunitate se aprobă de către locator.

SECTIUNEA a 2-a

Procedura de atribuire

ART. 6

Se stabilesc urmatoarele proceduri de atribuire a contractelor de inchiriere pasuni:
a)atribuirea directă – procedura prin care crescătorilor de animale, persoane fizice sau juridice având animalele înscrise în Registrul naţional al exploataţiilor, membri ai colectivităţii locale sau care au sediul social pe teritoriul localităţii Deta, încheie contracte de închiriere ca urmare a cererii acestora. 
b) licitatia - procedura la care persoana fizică sau juridică interesată are dreptul de a depune ofertă;

c) negocierea directă - procedura prin care locatorul negociază clauzele contractuale, inclusiv chiria, cu unul sau mai multi participanti la procedura de atribuire a contractului de inchiriere.

SECTIUNEA a 3-a

Documentatia de atribuire

ART. 7

(1) Documentatia de atribuire se aprobă prin hotărâre a consiliului local.

(2) Documentatia de atribuire va cuprinde urmatoarele elementele:

Informatii generale privind locatorul

Instructiuni privind organizarea si desfăsurarea procedurii de inchiriere;

Caietul de sarcini;

Instructiuni privind modul de elaborare si prezentare a ofertelor;

Informatii detaliate si complete privind criteriul de atribuire aplicat pentru stabilirea ofertei câstigătoare;

Instructiuni privind modul de utilizare a căilor de atac;

Informatii referitoare la clauzele contractuale obligatorii.

(4) Locatorul are obligatia să asigure obtinerea documentatiei de atribuire de către persoana interesată, care înaintează o solicitare în acest sens, prin punerea la dispozitia persoanei interesate a unui exemplar din documentatia de atribuire, pe suport hârtie.

(5) Pretul Documentatiei de atribuire este de 20 lei/documentaţie.

(6) Taxa de participare la licitatie este de 50 lei/lot individual.
(7) Garantia de participare este de 2% din valoarea minima a chiriei pe 1 an.

ART. 8
(1) Caietul de sarcini se elaborează in conformitate cu prevederile OUG nr. 34/2013. 

(2) Caietul de sarcini trebuie să cuprindă urmatoarele elementele:

informatii generale privind obiectul inchirierii

scopul inchirierii

obiectul inchirierii si conditii privind incheierea contractului

conditii obligatorii privind exploatarea inchirierii

durata contractului de inchiriere

nivelul minim al chiriei

garantii

regimul bunurilor utilizate de locatar in derularea inchirierii

obligatiile privind protectia mediului si a persoanelor

conditiile de valabilitate pe care trebuie să le îndeplinească ofertele

clauzele referitoare la incetarea contractului de inchiriere

SECTIUNEA a 4-a

Reguli privind anuntul de licitatie si anuntul negocierii directe

ART. 9

(1) Se intocmeste anuntul de licitatie, după aprobarea documentatiei de atribuire de către locator.

(2) Anuntul de licitatie va cuprinde urmatoarele elementele:

1. Informatii generale privind locatorul

2. Informatii generale privind obiectul inchirierii

2.1 Procedura aplicata

3. Informatii privind documentatia de atribuire;

3.1. Modalitatea prin care persoanele interesate pot intra în posesia unui exemplar al documentatiei de atribuire

3.2. Denumirea si adresa compartimentului din cadrul locatorului, de la care se poate obtine un exemplar din documentatia de atribuire

3.3. Costul si conditiile de plată pentru obtinerea acestui exemplar.
4. Informatii privind ofertele:

4.1. Data limită de depunere a ofertelor

4.2. Adresa la care trebuie depuse ofertele

4.3. Numărul de exemplare în care trebuie depusă fiecare ofertă

5. Data si locul la care se va desfăsura sedinta publică de deschidere a ofertelor

ART. 10

(1) Anuntul negocierii directe se întocmeste atunci cand dupa publicarea anuntului de licitatie nu au fost depuse cel putin 2 oferte valabile, locatorul fiind obligat să anuleze procedura si să organizeze o nouă licitatie, iar daca după repetarea procedurii de licitatie, nu au fost depuse cel putin 2 oferte valabile, atunci se aplica procedura de negociere directa.

(2) Anuntul negocierii directe trebuie să cuprindă elementele prevăzute la art. 9 alin.2.

SECTIUNEA a 5-a

Instructiunile privind organizarea si desfăsurarea procedurii de inchiriere

ART. 11

Instructiunile privind organizarea si desfăsurarea procedurii de inchiriere se elaborează de către locator si sunt prezentate in cadrul documentatiei de atribuire.

ART. 12

Instructiunile privind organizarea si desfăsurarea procedurii de inchiriere se elaborează atât pentru procedura licitatiei, cât si pentru procedura negocierii directe.

SECTIUNEA a 6-a

Instructiunile privind modul de elaborare si prezentare a ofertelor

ART. 13

(1) Ofertantul are obligatia de a elabora oferta în conformitate cu prevederile Regulamentului procedurii de licitatie, documentatiei de atribuire, caietului de sarcini.

(2) Oferta are caracter obligatoriu, din punct de vedere al continutului, pe toată perioada de valabilitate, respectiv 90 de zile, redactata in limba romana.

(3) Persoana interesată are obligatia de a depune oferta la adresa si până la data limită pentru depunere, stabilite în Calendarul procedurii.

(4) Riscurile legate de transmiterea ofertei, inclusiv forta majoră, cad în sarcina persoanei interesate.

(5) Oferta depusă la o altă adresă a locatorului decât cea stabilită sau după expirarea datei limită pentru depunere se returnează nedeschisă.

(6) Continutul ofertelor trebuie să rămână confidential până la data stabilită pentru deschiderea acestora, locatorul urmând a lua cunostintă de continutul respectivelor oferte numai după această dată.

(7) Ofertele se depun la sediul Primariei Deta, str. Victoriei, nr. 32, loc. Deta, jud Timis, intr-un plic care vor contine documentele prevazute la art. 10.4 si până cel târziu la data stabilita in Calendarul procedurii. 
SECTIUNEA a 7-a

Comisia de evaluare

ART. 14

(1) Comisia de evaluare este alcătuită dintr-un număr impar de membri, care va fi stabilit de catre consiliul local.

 (2) Comisia de evaluare este alcătuită, din reprezentanti ai consiliului local, ai aparatului de specialitate al Primarului  numiti în acest scop.

ART. 15

(1) Componenta comisiei de evaluare, membrii acesteia, precum si supleantii lor se stabilesc si sunt numiti prin hotărârea consiliului local.

(2) Presedintele comisiei de evaluare este numit de locator dintre reprezentantii acestuia în comisie.

(3) Secretarul comisiei de evaluare este numit de locator dintre membrii acesteia.

ART. 16

(1) Fiecare dintre membrii comisiei de evaluare beneficiază de câte un vot.

 (2) Deciziile comisiei de evaluare se adoptă cu votul majoritătii membrilor.

ART. 17

(1) Membrii comisiei de evaluare, supleantii si invitatii trebuie să respecte regulile privind conflictul de interese, astfel:

- Pe parcursul aplicării procedurii de atribuire locatorul are obligatia de a lua toate măsurile necesare pentru a evita situatiile de natură să determine aparitia unui conflict de interese si/sau manifestarea concurentei neloiale.

- Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sanctiunea excluderii din procedura de atribuire.

- Nu au dreptul să fie implicate în procesul de verificare/evaluare a ofertelor următoarele persoane:

a) sot/sotie, rudă sau afin până la gradul al patrulea inclusiv cu ofertantul, persoană fizică;

b) sot/sotie, rudă sau afin până la gradul al patrulea inclusiv cu personae care fac parte din consiliul de administratie, organul de conducere ori de supervizare al unuia dintre ofertanti, persoane juridice;

c) persoane care detin părti sociale, părti de interes, actiuni din capitalul subscris al unuia dintre ofertanti sau persoane care fac parte din consiliul de administratie, organul de conducere ori de supervizare al unuia dintre ofertanti;

d) persoane care pot avea un interes de natură să le afecteze impartialitatea pe parcursul procesului de verificare/evaluare a ofertelor.

(2) Membrii comisiei de evaluare, supleantii si invitatii sunt obligati să dea o declaratie de compatibilitate, impartialitate si confidentialitate pe propria răspundere, după termenul limită de depunere a ofertelor, care se va păstra alături de dosarul inchirierii.

(3) În caz de incompatibilitate, presedintele comisiei de evaluare îl va sesiza de îndată pe locator despre existenta stării de incompatibilitate si va propune înlocuirea persoanei incompatibile, dintre membrii supleanti.

ART. 18

Supleantii participă la sedintele comisiei de evaluare numai în situatia în care membrii acesteia se află în imposibilitate de participare datorită unui caz de incompatibilitate, caz fortuit sau fortei majore.

ART. 19

Atributiile comisiei de evaluare sunt:

a) analiza si selectarea ofertelor pe baza datelor, informatiilor si documentelor cuprinse în plic;

b) întocmirea listei cuprinzând ofertele admise si comunicarea acesteia;

c) analizarea si evaluarea ofertelor;

d) întocmirea proceselor-verbale;

e) întocmirea raportului de evaluare;

f) desemnarea ofertei câstigătoare.

ART. 20
Comisia de evaluare adoptă hotărâri în mod autonom, numai pe baza documentatiei de atribuire si cu respectarea prevederilor legale în vigoare, cu votul majorității membrilor prezenți ai comisiei.

ART. 21
Membrii comisiei de evaluare au obligatia de a păstra confidentialitatea datelor, informatiilor si documentelor cuprinse în ofertele analizate.

SECTIUNEA a 8-a

Comisia de solutionare a contestatiilor

ART. 22
(1) Comisia de solutionare a contestatiilor este alcătuită dintr-un număr impar de membri, care va fi stabilita de catre consiliul local.

(2) Comisia de solutionare a contestatiilor este alcătuită, din reprezentanti ai consiliului local si ai aparatului de specialitate al Primarului.

ART. 23
(1) Componenta comisiei de solutionare a contestatiilor, membrii acesteia, precum si supleantii lor se stabilesc si sunt numiti prin hotărârea consiliului local.

(2) Presedintele comisiei de solutionare a contestatiilor este numit de locator dintre reprezentantii comisiei.

(3) Secretarul comisiei de solutionare a contestatiilor este numit de locator dintre membrii comisiei.

(4) Deciziile comisiei de solutionare a contestatiilor se adoptă cu votul majoritătii membrilor.

(5) Membrii comisiei de solutionare a contestatiei nu au dreptul de a participa la solutionarea unei contestatii dacă se află în una dintre situatiile prevăzute mai jos, sub sanctiunea nulitătii deciziei pronuntate:

a) dacă acestia, sotul sau ascendentii ori descendentii lor au vreun interes în solutionarea contestatiei sau când sunt soti, rude sau afini până la al patrulea grad inclusive cu vreuna dintre părti;

b) dacă s-au pronuntat public în legătură cu contestatia pe care o solutionează;

c) dacă se constată că au primit de la una dintre părti bunuri materiale sau promisiuni de bunuri materiale ori altfel de avantaje.

(6) În exercitarea atributiilor sale, comisia de solutionare a contestatiilor adoptă decizii in conformitate cu legislatia in vigoare.

CAP. III ATRIBUIREA CONTRACTULUI DE INCHIRIERE

SECTIUNEA 1

Depunerea ofertelor

ART. 24

(1) Ofertele se depun la sediul locatorului într-un singur plic închis si sigilat care va contine documentele prevăzute la art. 10.4 din Caietul de sarcini.

(2) Fiecare participant poate depune doar o singură ofertă individuală pentru fiecare lot.

(3) Nu se admit oferte alternative.

ART. 25

(1) Oferta va fi depusă într-un singur exemplar semnat de catre ofertant pe fiecare pagina.

SECTIUNEA a 2-a

Licitatia

ART. 26
(1) În cazul procedurii de licitatie deschisa locatorul va publica anuntul de licitatie pe site-ul primariei si avizierul primariei.

(2) Anuntul de licitatie se trimite spre publicare pe site-ul primariei si avizierul primariei cu cel putin 6 zile calendaristice înainte de data limită pentru depunerea ofertelor.

(3) Persoana interesată are dreptul de a solicita si de a obtine documentatia de atribuire, locatorul avand obligatia de a pune documentatia de atribuire la dispozitia persoanei interesate cât mai repede posibil, într-o perioadă care nu trebuie să depăsească o zi lucrătoare de la primirea unei solicitări din partea acesteia.

(4) Persoana interesată are obligatia de a depune diligentele necesare, astfel încât să nu conducă la situatia în care documentatia de atribuire să fie pusă la dispozitia sa cu mai putin de 2 zile lucrătoare înainte de data limită pentru depunerea ofertelor. 

(5) Procedura de licitatie se poate desfăsura numai dacă în urma publicării anuntului de licitatie au fost depuse cel putin 2 oferte valabile.

(6) În cazul în care în urma publicării anuntului de licitatie nu au fost depuse cel putin 2 oferte valabile, locatorul este obligat să anuleze procedura si să organizeze o nouă licitatie pentru lotul respectiv.

(7) Pentru desfăsurarea procedurii licitatiei este obligatorie participarea a cel putin 2 ofertanti.

(8) După deschiderea plicurilor in sedintă publică, comisia de evaluare elimină ofertele care nu contin totalitatea documentelor de calificare.

(9) Pentru continuarea desfăsurării procedurii de licitatie este necesar ca după deschiderea plicurilor cel putin 2 oferte să întrunească conditiile de calificare.

ART. 27

După analizarea documentelor de calificare, secretarul comisiei de evaluare întocmeste procesul-verbal în care se va mentiona rezultatul analizei, respectiv daca sunt toate documentele solicitate si se semneaza de catre toti membrii comisiei de evaluare si de către ofertantii prezenti la deschidere.

ART. 28

(1) Orice decizie referitor la calificarea ofertantilor, cu privire la evaluarea ofertelor se adoptă de către comisia de evaluare în cadrul unor sedinte ulterioare sedintei de deschidere a ofertelor.

(2) Sunt considerate oferte valabile ofertele care îndeplinesc criteriile de valabilitate prevăzute în caietul de sarcini al inchirierii.

ART. 29

(1) În urma analizării ofertelor de către comisia de evaluare, pe baza criteriilor de valabilitate, secretarul acesteia întocmeste un raport privind evaluarea ofertelor, pe care îl transmite locatorului.

(2) Procesul-verbal se semnează de către toti membrii comisiei de evaluare.

ART. 30

(1) În termen de o zi lucrătoare de la primirea raportului comisiei de evaluare, locatorul informează, in scris, cu confirmare de primire sau personal prin luare la cunoştinţă, toti ofertantii cu privire la rezultatul procedurii.
(2) Contractul de inchiriere se incheie dupa împlinirea unui termen de 2 de zile calendaristice de la data realizării comunicării privind rezultatul procedurii.

ART. 31
(1) Pe parcursul aplicării procedurii de atribuire, comisia de evaluare are dreptul de a solicita clarificări si, după caz, completări ale documentelor prezentate de ofertanti pentru demonstrarea conformitătii ofertei cu cerintele solicitate.

(3) Ofertantii trebuie să răspundă la solicitarea comisiei de evaluare în maxim o zi calendaristica de la primirea acesteia.

SECTIUNEA a 3-a

Negocierea directă

ART. 32

În cazul în care nu au fost depuse cel putin 2 oferte valabile în cadrul celei de-a doua licitatii publice, locatorul va decide initierea procedurii de negociere directă.

ART. 33
(1) Locatorul procedează la publicarea anuntului negocierii directe, în conditiile art.10 si cu respectarea art. 9.

(2) Anuntul negocierii directe se trimite spre publicare cu cel putin 5 zile calendaristice înainte de data limită pentru depunerea ofertelor.

(3) Persoana interesată are dreptul de a solicita si de a obtine documentatia de atribuire, locatorul avand obligatia de a pune documentatia de atribuire la dispozitia persoanei interesate, într-o perioadă care nu trebuie să depăsească o zi lucrătoare de la primirea unei solicitări din partea acesteia.

(4) Persoana interesată are obligatia de a depune diligentele necesare astfel încât să nu conducă la situatia în care documentatia de atribuire să fie pusă la dispozitia sa cu mai putin de o zi lucrătoare înainte de data limită pentru depunerea ofertelor.

ART. 34

Locatorul derulează negocieri cu fiecare ofertant care a depus o ofertă valabilă.

ART. 35
La data prevăzută în anuntul negocierii directe pentru începerea procedurii, locatorul programează ofertantii si îi informează, în scris, despre data negocierii directe.

ART. 36

Pentru negocierea directă va fi păstrată documentatia de atribuire aprobată pentru licitatie.

ART. 37

(1) Locatorul va negocia cu fiecare ofertant la data stabilită conform programării.

(2) Negocierile se desfăsoară potrivit conditiilor prevăzute în documentatia de atribuire.

(3) Criteriile pentru valabilitatea ofertelor, nu pot face obiectul negocierii.

ART. 38

(1) Pe parcursul procedurii de negociere directă, comisia de evaluare poate propune locatorului solicitarea oricăror clarificări si completări necesare.
(2) În termen de 2 zile lucrătoare de la primirea propunerii comisiei de evaluare,concedentul o transmite ofertantilor vizati.

(3) Ofertantii trebuie să răspundă la solicitarea concedentului în termen de o zi calendaristica de la primirea acesteia.

SECTIUNEA a 4-a

Determinarea ofertei câstigătoare

ART. 39

(1) Pentru determinarea ofertei câstigătoare, comisia de evaluare aplică criteriul de atribuire contractului de inchiriere : -cel mai mare nivel al chiriei, (dar nu mai puţin de 165 lei/an/ha).

(2) Locatorul are obligatia de încheia contractul de inchiriere cu ofertantul a cărui ofertă a fost stabilită ca fiind câstigătoare.

SECTIUNEA a 5-a

Anularea procedurii de atribuire a contractului de inchiriere

ART. 40
(1) Locatorul are dreptul de a anula procedura pentru atribuirea contractului de inchiriere, dacă ia această decizie, de regulă, înainte de data transmiterii comunicării privind rezultatul aplicării procedurii de atribuire si, oricum, înainte de data încheierii contractului, numai în următoarele cazuri:

a) in cazul în care în urma publicării anuntului de licitatie nu au fost depuse cel putin 2 oferte valabile ;

b) se constată abateri grave de la prevederile legale care afectează procedura de atribuire sau fac imposibilă încheierea contractului.

ART. 41
Locatorul are obligatia de a comunica, în scris, tuturor participantilor la procedura de atribuire, în cel mult 2 zile lucrătoare de la data anulării, atât încetarea obligatiilor pe care acestia si le-au creat prin depunerea ofertelor, cât si motivul concret care a determinat decizia de anulare.

CAP. IV CONTRACTUL DE INCHIRIERE

SECTIUNEA 1

Încheierea contractului de inchiriere

ART. 42
(1) Contractul de inchiriere se încheie în formă scrisă, sub sanctiunea nulitătii.

(2) Forma si continutul-cadru al contractului de inchiriere sunt prezentate în cadrul Documentatiei de atribuire.

ART. 43

În cazul în care ofertantul declarat câstigător refuză (expres sau tacit) încheierea contractului, acesta pierde garantia de participare, iar locatorul incheie contractul de inchiriere cu ofertantul clasat pe locul 2, in conditiile in care oferta indeplineste conditiile de valabilitate. In caz contrar procedura de atribuire se anuleaza, iar locatorul reia procedura, în conditiile legii, documentatia de atribuire păstrându-si valabilitatea.

SECTIUNEA a 2-a

Drepturile si obligatiile locatarului

ART. 44

(1) În temeiul contractului de inchiriere, locatarul dobândeste dreptul de a exploata, pe riscul si pe răspunderea sa, bunurile proprietate privata a orasului Deta care fac obiectul contractului, potrivit obiectivelor stabilite de către locator.

(2) Locatorul are dreptul de a folosi si de a culege fructele bunurilor ce fac obiectul inchirierii, potrivit naturii bunului si scopului stabilit de părti prin contractul de inchiriere.

ART. 45

(1) În temeiul contractului de inchiriere, locatarul are obligatia să asigure exploatarea eficientă, în regim de continuitate si permanentă, a bunurilor proprietate privata a Orasului Deta care fac obiectul inchirierii.

(2) Locatarul nu poate subinchiria bunul ce face obiectul inchirierii.

(3) Locatarul este obligat să plătească chiria la valoarea si în modul stabilit în contractul de inchiriere.

(4) Locatarul este obligat să respecte conditiile impuse de natura bunurilor proprietate privata a Orasului Deta .
(5) Locatarul este obligat să efectueze lucrările de îngrijire şi îmbunătăţire a pajistilor, cele cuprinse în planul de fertilizare, precum să şi ia măsurile agropedoameliorative.

ART. 46

La încetarea contractului de inchiriere prin ajungere la termen locatarul este obligat să restituie locatorului bunurile de retur si bunurile de preluare în mod gratuit si libere de orice sarcini.

ART. 47

În conditiile încetării contractului de inchiriere din alte cauze decât prin ajungere la termen, forta majoră sau cazul fortuit, locatarul este obligat să asigure continuitatea exploatării bunului proprietate privata a Orasului Deta, în conditiile stipulate încontract, până la preluarea acestora de către locator.

ART. 48

În cazul în care locatarul sesizează existenta unor cauze sau iminenta producerii unor evenimente de natură să conducă la imposibilitatea exploatării bunului, va notifica de îndată acest fapt locatorului, în vederea luării măsurilor ce se impun pentru asigurarea continuitătii exploatării bunului.

SECTIUNEA a 3-a

Drepturile si obligatiile locatorului

ART. 49
(1) Pe durata contractului de inchiriere, locatorul are dreptul să inspecteze bunurile inchiriate, verificând respectarea obligatiilor asumate de locatar.

ART. 50
(1) Locatorul are dreptul să modifice în mod unilateral partea reglementară a contractului de inchiriere, din motive exceptionale legate de interesul national sau local.

(2) Locatarul este obligat să continue exploatarea bunului în noile conditii stabilite de locator, fără a putea solicita încetarea contractului de inchiriere.

ART. 51

(1) Locatorul este obligat să nu îl tulbure pe locatar în exercitiul drepturilor rezultate din contractul de inchiriere.

(2) Locatorul nu are dreptul să modifice în mod unilateral contractul de inchiriere, în afară de cazurile prevăzute de lege.

(3) Locatorul este obligat să notifice locatarului aparitia oricăror împrejurări de natură să aducă atingere drepturilor acestuia.

SECTIUNEA a 4-a

Încetarea contractului de inchiriere

ART. 52
(1) Contractul de inchiriere încetează de drept la expirarea perioadei pentru care a fost încheiat.

ART. 53
(1) Locatorul poate denunta unilateral contractul de inchiriere în cazul în care interesul national sau local o impune, prin denuntarea unilaterală de către locator, cu plata unei despăgubiri juste si prealabile în sarcina acestuia, în caz de dezacord fiind competentă instanta de judecată;

(2) În situatia prevăzută la alin. (1), locatorul va notifica de îndată intentia de a denunta unilateral contractul de inchiriere si va face mentiune cu privire la motivele ce au determinat această măsură.

(3) Părtile vor stabili cuantumul despăgubirilor datorate locatarului si modul de plată a acestora. În caz de dezacord, acestea se stabilesc de către tribunalul în a cărui rază teritorială se află sediul locatorul, dacă părtile nu stabilesc altfel.

ART. 54

În cazul nerespectării din culpă a obligatiilor asumate de către una dintre părti princontractul de inchiriere sau al incapacitătii îndeplinirii acestora, cealaltă parte este îndreptătită să solicite tribunalului în a cărui rază teritorială se află sediul locatorul să se pronunte cu privire la rezilierea contractului, cu plata unei despăgubiri, dacă părtile nu stabilesc altfel.

ART. 55

(1) În cazul disparitiei, dintr-o cauză de fortă majoră, a bunului inchiriat sau în cazul imposibilitătii obiective a locatarului de a-l exploata, acesta va notifica de îndată locatorului disparitia bunului ori imposibilitatea obiectivă de exploatare a acestuia, declarând renuntarea la inchiriere.

(2) Locatorul nu va putea fi obligat la plata vreunei despăgubiri pentru prejudiciile suferite de locatar ca urmare a situatiilor prevăzute la alin. (1).

ART. 56
Prin contractul de inchiriere părtile pot stabili si alte cauze de încetare a contractului de inchiriere, fără a aduce atingere cauzelor si conditiilor reglementate de lege.

CAP. VI SOLUŢIONAREA CONTESTAŢILOR

ART. 57
(1) Orice persoană care se consideră vătămată într-un drept ori într-un interes legitim printr-un act al locatorului, prin încălcarea dispozitiilor legale în materia inchirierilor de bunuri proprietate privata, poate depune contestatie în termen de 2 zile calendaristice,începând cu ziua următoare luării la cunostintă, cu privire la un act al concedentului considerat nelegal. .

(2) În vederea solutionării contestatiilor, partea care se consideră vătămată are dreptul să se adreseze comisiei de solutionare a contestatiilor.

(3) Înainte de a se adresa comisiei de solutionare a contestatiilor, persoana vătămată notifică locatorului cu privire la pretinsa încălcare a dispozitiilor legale în material inchirierilor de bunuri proprietate privata si la intentia de a sesiza comisia de solutionare a contestatiilor.

(4) După primirea notificării, locatorul poate adopta orice măsuri pe care le consideră necesare pentru remedierea pretinsei încălcări, inclusiv suspendarea procedurii de atribuire sau revocarea unui act emis în cadrul respectivei proceduri.

(5) Măsurile adoptate de locator se comunică în termen de o zi lucrătoare atât persoanei care a notificat locatorul, cât si celorlalti operatori economici implicati.

(6) Persoana vătămată care, primind comunicarea de la locator, consideră că măsurile adoptate sunt suficiente pentru remedierea pretinsei încălcări va transmite locatorului o notificare de renuntare la dreptul de a formula contestatie în fata comisiei de solutionare a contestatiilor sau, după caz, o cerere de renuntare la judecarea contestatiei.

(7) Locatorul poate incheia contractul de inchiriere numai dupa comunicarea deciziei comisiei de solutionare a contestatiilor.

